ພິທີໄຂສັບປະດາ ອາຊຽນ - ຈີນ
ເນື່ອງໃນໂອກາດສະເຫຼີມສະຫຼອງ 25 ປີແຫ່ງການພົວພັນຄູ່ເຈລະຈາ ອາຊຽນ - ຈີນ, ວັນທີ 23/05 ພິທີໄຂສັບປະດາ ອາຊຽນ - ຈີນ ຖືກດຳເນີນໄປຢູ່ນະຄອນຫລວງ ບັກກີງ ດ້ວຍການເຂົ້າຮ່ວມຂອງເອກອັກຄະລັດຖະທູດ 10 ປະເທດສະມາຊິກ ອາຊຽນ ແລະ ເຈົ້າໜ້າທີ່ ຈີນ ຫລາຍທ່ານ, ພ້ອມກັບບັນດານັກຊ່ຽວຊານ, ນັກຮຽນຮູ້, ວິສາຫະກິດຂອງບັນດາປະເທດ ອາຊຽນ ແລະ ປະເທດເຈົ້າພາບເປັນຈຳນວນຫລວງຫລາຍ. ກ່າວຄຳເຫັນທີ່ພິທີ, ທ່ານ ດັ້ງມີງຄອຍ ເອກອັກຄະລັດຖະທູດ ຫວຽດນາມ ປະຈຳ ຈີນ ຢືນຢັນວ່າ: ໃນ 25 ປີຜ່ານມາ, ການພົວພັນລະຫວ່າງ ອາຊຽນ ແລະ ຈີນ ໄດ້ ແລະ ພວມພັດທະນາຢ່າງແຮງ. ປະຈຸບັນ ອາຊຽນ ແມ່ນຄູ່ຮ່ວມມືດ້ານການຄ້າໃຫຍ່ອັນດັບທີ 3 ຂອງ ຈີນ, ນັບແຕ່ປີ 2009 ມາຮອດປະຈຸບັນ ຈີມ ຍາມໃດກໍແມ່ນຄູ່ຮ່ວມມືດ້ານການຄ້າແຖວໜ້າຂອງ ອາຊຽນ. ເລື່ອງສ້າງຕັ້ງປະຊາຄົມ ອາຊຽນ ໃນຕົ້ນປີນີ້ ແມ່ນພື້ນຖານໝັ້ນຄົງປະກອບສ່ວນນຳການພົວພັນ ອາຊຽນ - ຈີນ ກ້າວເຂົ້າສູ່ລະດັບສູງໃໝ່. ກ່າວຄຳເຫັນທີ່ພິທີໄຂ, ທ່ານນາງ ຢ໋າງສຽວຜິງ ເລຂາທິການໃຫຍ່ສູນ ອາຊຽນ - ຈີນ ໃຫ້ຮູ້ວ່າ: ສັບປະດາສະເຫຼີມສະຫຼອງ 25 ປີແຫ່ງວັນສ້າງຕັ້ງການພົວພັນຄູ່ເຈລະຈາ ອາຊຽນ - ຈີນ ແມ່ນໜຶ່ງໃນບັນດາການເຄື່ອນໄຫວ ເຊິ່ງສູນນີ້ເປັນເຈົ້າພາບຈັດຕັ້ງ. ໃນໄລຍະຈະມາເຖິງ, ສູນ ຈີນ - ອາຊຽນ ຈະສືບຕໍ່ມານະພະຍາຍາມເປັນຂົວເຊື່ອມຕໍ່ຊຸກຍູ້ການພົບປະແລກປ່ຽນລະຫວ່າງລັດຖະບານ ແລະ ບັນດາອົງການທີ່ກ່ຽວຂ້ອງຂອງ ຈີນ ກັບບັນດາປະເທດ ອາຊຽນ, ຕັ້ງໜ້າປະກອບສ່ວນຢ່າງແທດຈິງໃຫ້ນ້ຳໃຈມິດຕະພາບ ແລະ ຄວາມເຂົ້າອົກເຂົ້າໃຈລະຫວ່າງປະຊາຊົນ ຈີນ ແລະ ອາຊຽນ.
(ແຫຼ່ງຄັດຈາກ VOV)